Lana Condor

Lana Therese Condor (sünninimega Trần Đồng Lan, sündinud 11. mail 1997 Cần Thơs) on Vietnamis sündinud Ameerika näitleja ja Youtube’i postitaja. Ta tegi näitlejadebüüdi filmis „X-Mehed: Apokalüpsis“ Jubileena. Hiljem avaldati talle tunnustust Lara Jean Song-Covey kehastamise eest filmisarjas „Kõigile poistele, keda olen kunagi armastanud“. Ta on osalenud telesarjas „Deadly Class“, kus ta kehastas Saya Kurokit, ja linateoses „Alita: Sõjaingel“ Koyomina.

Elulugu 
Condor on sündinud Vietnamis. Elu esimesed kuud veetis ta lastekodus Can Tho linnas Trần Đồng Lan nime all. Ameeriklastest abielupaar Mary Carol ja Bob Condor lapsendasid ta 6. oktoobril 1997 Chicagos Illinoisi osariigis. Condoril on vend, kes on samuti adopteeritud. Bob Condor on kahekordne Pulitzeri kirjanduspreemiale nomineeritud ajakirjanik, kes on eelnevalt töötanud päevalehes The Chicago Tribune, olnud asepresident firmas Yahoo Sports. Ta on Seattle NHL tiimi produtsent. Condor ja ta pere on elanud Whidbey saarel, Washingtonis ja New Yorgis. 

Väiksena õppis Condor balletti, ta on treeninud Joffrey balletikoolis, Rocki-nimelises tantsuhariduse koolis ja Alvin Ailey Ameerika tantsuteatris. Ta jätkas tantsimist Los Angelese balletikoolis ning õppis ka improteatrit Groundlingsi koolis. Condor on võtnud draamatunde New Yorgi filmiakadeemias ja Yale’i näitlejatele suunatud suvekonservatooriumis. 2014. aastal osales ta California osariigi kunstisuunitlusega suvekoolis. Keskkooli esmakursuslasena õppis Condor etenduskunstide koolis New Yorgis. 2015. aastal lõpetas ta Notre Dame'i akadeemia Los Angeleses. 2016. aastal võeti Condor vastu Loyola Marymounti ülikooli, kuid ta võttis vastu otsuse sisseastumisest loobuda, et jätkata näitlemisega.

Karjäär 
Condor tegi näitlejadebüüdi Bryan Singeri 2016. aasta superkangelaste filmis „X-Mehed: Apokalüpsis“ mutant Jubileena. Samal aastal võttis ta ka osa Peter Bergi draamafilmist „Patriootide päev“. 

2017. aastal oli ta kõrvalosatäitja romantilises trilleris „High School Lover“, filmis osalesid ka näitlejad James Franco ja Julia Jones, film esilinastus kanalil Lifetime. Järgneval aastal sai ta ülemaailmselt tuntuks rolliga Lara Jean Covey filmist „Kõigile poistele, keda olen kunagi armastanud“, mille režissöör on Susan Johnson ja mis põhineb Jenny Hani samanimelisel romaanil. Selle rolli eest teenis ta ka nominatsiooni Teen Choice Auhindadel. 

2019. aastal kehastas Condor palgamõrtsukas Saya Kurokit Syfyt märulisarjas Deadly Class, mis põhineb Rick Remenderi samanimelisel koomiksiraamatute sarjal. Ta mängis ka Koyomi Roberti nimelist tegelast Rodrigueze ulmefilmis „Alita: Sõjaingel“, mile produtsent on James Cameron ning mis põhineb Yukito Kishiro graafilisel romaanil. Condor andis hääle ka Kaorule Netflixi animeeritud sarjas „Rilakkuma ja Kaoru“. Samuti oli ta kõrvalosatäitja romantilises komöödias „Suveöö“, mille režissöör on Joseph Cross. 

2020. aastal mängis Condor Lara Jean Covey rolli filmisarja teises osas „To All the Boys: P.S I Still Love You“, mille režissöör on Michael Fimognari. Ta on valitud kõrvalosatäitjaks Brianna Hildebrandile komöödias „Girls Night“, mille režissöör on Marianna Palka. Lara Jean Covey roll esineb veel filmisarja kolmandas osas „To All the Boys: Always and Forever, Lara Jean“. 

Oma esimese Youtube’i video laadis ta üles 2020. aasta veebruaris. Nüüdseks on ta kogunud üle 475 000 tuhande jälgija ja üle 9,8 miljoni vaatamise.

Filmograafia

Film

Televisioon

Isiklikku 
Condori poiss-sõber alates 2015. aastast on laulja ja näitleja Anthony De La Torre.

Viited

Välislingid

 

Ameerika Ühendriikide filminäitlejad
Sündinud 1997